12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการสอบบัญชี

  งบการเงิน ณ วันที่ 31 ธันวาคม 2552

  ผู้สอบบัญชีได้แสดงความเห็นอย่างไม่มีเงื่อนไขแต่มีข้อสังเกตต่องบการเงินของบริษัท ดังนี้

  งบการเงินนี้ได้แสดงฐานะการเงิน ผลการดำเนินงาน และกระแสเงินสด
  สำหรับปีสิ้นสุดวันเดียวกันของบริษัทและบริษัทย่อย และงบการเงินเฉพาะของบริษัท
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  บริษัทได้โอนธุรกิจและลูกหนี้ธุรกิจหลักทรัพย์ประเภทบัญชีมาร์จิ้นของบริษัทให้กับบริษัทหลักทรัพย์
  เคที ซีมิโก้ จำกัด (“บริษัทร่วม”)
  และบริษัทได้รับอนุญาตให้หยุดดำเนินธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราวจากสำนักงานคณะกรรมการกำกับหลักทรัพย์และตลาดหลักทรัพย์

  ในไตรมาสที่สองปี 2552 บริษัทร่วม
  ได้เปลี่ยนแปลงนโยบายการบัญชีเกี่ยวกับภาษีเงินได้จากเดิมบันทึกตามเกณฑ์คงค้างโดยคำนวณจากกำไรสุทธิเพื่อเสียภาษีประจำปี
  มาเป็นวิธีภาษีเงินได้รอการตัดบัญชี และหยุดตัดจำหน่ายค่าใบอนุญาตการจัดจำหน่ายหลักทรัพย์
  เพื่อให้เป็นไปตามมาตรฐานการบัญชีฉบับที่ 51 เรื่อง”สินทรัพย์ไม่มีตัวตน”
  ซึ่งกำหนดให้สินทรัพย์ไม่มีตัวตนที่มีอายุการให้ประโยชน์ไม่ทราบแน่นอนต้องมีการทดสอบการด้อยค่าเป็นประจำทุกปีและไม่อนุญาตให้มีการตัดจำหน่าย
  โดยมาตรฐานการบัญชีฉบับดังกล่าวให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่
  1 มกราคม 2551
  บริษัทร่วมจึงต้องปรับย้อนหลังงบการเงินโดยถือเสมือนว่าบริษัทร่วมไม่ได้ตัดจำหน่ายค่าใบอนุญาตการจัดจำหน่ายหลักทรัพย์ดังกล่าวมาตั้งแต่วันที่
  1 มกราคม 2551

  งบการเงิน ณ วันที่ 31 ธันวาคม 2553

  ผู้สอบบัญชีได้แสดงความเห็นอย่างไม่มีเงื่อนไขต่องบการเงินของบริษัท ดังนี้

  งบการเงินนี้ได้แสดงฐานะการเงิน ผลการดำเนินงาน และกระแสเงินสด
  สำหรับปีสิ้นสุดวันเดียวกันของบริษัทและบริษัทย่อย และงบการเงินเฉพาะของบริษัท
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  งบการเงิน ณ วันที่ 31 ธันวาคม 2554

  ผู้สอบบัญชีได้แสดงความเห็นอย่างไม่มีเงื่อนไขแต่มีข้อสังเกตต่องบการเงินของบริษัท ดังนี้

  งบการเงินนี้ได้แสดงฐานะการเงิน ผลการดำเนินงาน และกระแสเงินสด
  สำหรับปีสิ้นสุดวันเดียวกันของบริษัทและบริษัทย่อย และงบการเงินเฉพาะของบริษัท
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป

  ตั้งแต่วันที่ 1 มกราคม 2554 บริษัท บริษัทย่อย
  และบริษัทร่วมได้ใช้มาตรฐานการรายงานทางการเงินที่ออกใหม่และปรับปรุงใหม่ซึ่งออกโดยสภาวิชาชีพบัญชี
  ซึ่งกำหนดให้ถือปฏิบัติกับงบการเงินสำหรับรอบระยะเวลาบัญชีที่เริ่มในหรือหลังวันที่ 1 มกราคม
  2554 เป็นต้นไป เพื่อจัดทำและนำเสนองบการเงินนี้
  งบการเงินรวมและงบการเงินเฉพาะกิจการสำหรับปีสิ้นสุดวันที่ 31 ธันวาคม 2553
  ซึ่งนำมาแสดงเปรียบเทียบ
  ได้แสดงตามรูปแบบใหม่เพื่อให้สอดคล้องกับงบการเงินรวมและงบการเงินเฉพาะกิจการสำหรับปีสิ้นสุดวันที่
  31 ธันวาคม 2554

  ผู้สอบบัญชีของบริษัทฯและบริษัทย่อยมีรายละเอียดดังนี้

  บริษัทหลักทรัพย์ซีมิโก้ จำกัด (มหาชน) และบริษัทหลักทรัพย์จัดการกองทุนรวม ซีมิโก้ จำกัด
  รอบบัญชีปี 2552 - 2554 ตรวจสอบโดยผู้สอบบัญชีจากบริษัท ดีลอยท์ ทู้ช โธมัทสุ ไชยยศ
  สอบบัญชี จำกัด โดย ดร. ศุภมิตร เตชะมนตรีกุล ผู้สอบบัญชีรับอนุญาต เลขที่ 3356

  งบการเงินรวมสำหรับปีสิ้นสุดวันที่ 31 ธันวาคม 2554 ได้รวมรายการของบริษัท
  และบริษัทย่อยคือบริษัทหลักทรัพย์จัดการกองทุนรวม ซีมิโก้ จำกัด ซึ่งบริษัทถือหุ้นอยู่ร้อยละ 75
  ส่วนงบการเงินรวมสำหรับปีสิ้นสุดวันที่ 31 ธันวาคม 2553 และ 2552
  ได้รวมรายการของบริษัทและบริษัทหลักทรัพย์จัดการกองทุนรวม ซีมิโก้ จำกัด
  ซึ่งบริษัทถือหุ้นอยู่ร้อยละ 100 โดยได้ตัดรายการระหว่างกัน
  และยอดคงเหลือที่เป็นสาระสำคัญระหว่างกันออกแล้ว

  นอกจากนั้น งบการเงินรวมสำหรับปีสิ้นสุดวันที่ 31 ธันวาคม 2552 - 2554
  ยังได้รวมส่วนได้เสียในบริษัทร่วม ซึ่งได้มาจากงบการเงินของบริษัทหลักทรัพย์ เคที ซีมิโก้ จำกัด
  (เดิมชื่อ “บริษัทหลักทรัพย์ เคทีบี จำกัด” ซึ่งได้เปลี่ยนชื่อบริษัทตั้งแต่วันที่ 1 เมษายน 2552)
  โดยบริษัทถือหุ้นร้อยละ 49.45 ในปี 2552 และ ร้อยละ 49.54 ในปี 2553 และ 2554
  ทั้งนี้งบการเงินของบริษัทหลักทรัพย์ เคที ซีมิโก้ จำกัด สำหรับปี 2553 และ 2554
  ที่นำมารวมได้รวมส่วนได้เสียในบริษัทหลักทรัพย์ ทคตล – กท จำกัด ซึ่งจดทะเบียนที่ประเทศ
  สปป.ลาวด้วยแล้ว

  บริษัทได้ร่วมลงทุนเพื่อพัฒนาธุรกิจหลักทรัพย์กับธนาคารกรุงไทย จำกัด (มหาชน)
  โดยกำหนดให้บริษัทหลักทรัพย์ เคที ซีมิโก้ จำกัด เป็นบริษัทร่วมทุน ต่อมาเมื่อวันที่ 31 มีนาคม
  2552 บริษัทได้ลงนามในสัญญาผู้ถือหุ้นกับธนาคารกรุงไทย จำกัด (มหาชน)
  และลงนามในสัญญาโอนสินทรัพย์กับบริษัทหลักทรัพย์ เคที ซีมิโก้ จำกัด

  โดยการโอนดังกล่าวแล้วเสร็จในวันที่ 1 พฤษภาคม 2552
  สำหรับสถานะของบริษัทหลังจากการโอนธุรกิจและลูกหนี้ธุรกิจหลักทรัพย์ประเภทบัญชีมาร์จิ้นแล้ว
  บริษัทได้หยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราว ตั้งแต่วันที่ 1
  พฤษภาคม 2552 จนถึง วันที่ 31 ธันวาคม 2554
  ตามหนังสืออนุมัติของสำนักงานคณะกรรมการกำกับหลักทรัพย์และตลาดหลักทรัพย์ที่ ก.ล.ต.ธ.
  701/2552 ต่อมา
  บริษัทได้รับอนุญาตให้ขยายระยะเวลาหยุดประกอบธุรกิจหลักทรัพย์และธุรกิจสัญญาซื้อขายล่วงหน้าไปจนถึงวันที่
  30 เมษายน 2556
  ตามหนังสืออนุมัติของสำนักงานคณะกรรมการกำกับหลักทรัพย์และตลาดหลักทรัพย์ที่
  ก.ล.ต.ธ.474/2554 ลงวันที่ 4 เมษายน 2554 อย่างไรก็ตาม
  บริษัทยังคงสถานะเป็นบริษัทหลักทรัพย์จดทะเบียน
  โดยธุรกรรมส่วนใหญ่เป็นการประกอบธุรกิจเกี่ยวกับการลงทุน
  และอาจมีการประกอบธุรกิจหลักทรัพย์ที่ไม่เป็นการแข่งขันกับบริษัทหลักทรัพย์ เคที ซีมิโก้ จำกัด

  ค่าตอบแทนของผู้สอบบัญชี

  1. ค่าตอบแทนจากการสอบบัญชี (audit fee)

  บริษัทฯและบริษัทย่อย (บริษัทหลักทรัพย์จัดการกองทุนรวม ซีมิโก้ จำกัด)
  จ่ายค่าตอบแทนการสอบบัญชี (audit fee) ให้แก่บริษัท ดีลอยท์ ทู้ช โธมัทสุ ไชยยศ สอบบัญชี
  จำกัด ในรอบปีบัญชี 2554 เป็นจำนวนเงิน 600,000 บาท และ 310,000 บาทตามลำดับ

  2. ค่าบริการอื่น (non-audit fee)

  -ไม่มี-

12.1.2 ตารางสรุปงบการเงิน

[]

[]

[]

[]

[]

[]

[]

[]

2.2 คำอธิบายและการวิเคราะห์ของฝ่ายจัดการ

1. ภาพรวมของผลการดำเนินงานในปี 2554 สิ้นสุดวันที่ 31 ธันวาคม 2554 

  บริษัทและบริษัทย่อยมีกำไรสุทธิในปี 2554 จำนวน 21 ล้านบาท เปรียบเทียบกับ ปี 2553
  ซึ่งมีกำไรสุทธิ 67 ล้านบาท
  ลดลงเนื่องจากบริษัทได้หยุดประกอบธุรกิจหลักทรัพย์และธุรกิจสัญญาซื้อขายล่วงหน้าตั้งแต่วันที่ 1
  พฤษภาคม 2552 เป็นต้นมา ทั้งนี้ผลการดำเนินงานของบริษัทและบริษัทย่อยในปี 2554
  รายได้หลักเกิดจากการรับรู้ส่วนแบ่งผลกำไรในบริษัทร่วม บริษัทหลักทรัพย์ เคที ซีมิโก้ จำกัด
  (“เคที ซีมิโก้”) ตามวิธีส่วนได้เสียจำนวน 75 ล้านบาท
  และรับรู้กำไรจากการโอนสินทรัพย์และธุรกิจให้แก่บริษัทร่วม 44 ล้านบาท
  ในขณะเดียวกันบริษัทมีค่าใช้จ่ายจากการดำเนินงาน 71
  ล้านบาทซึ่งส่วนหนึ่งเป็นค่าใช้จ่ายเกี่ยวกับพนักงาน และค่าตอบแทนกรรมการและผู้บริหาร
  และบันทึกค่าใช้จ่ายภาษีเงินได้ 49 ล้านบาท
  เนื่องจากการปรับลดอัตราภาษีเงินได้รอการตัดบัญชีจากร้อยละ 30 เป็นร้อยละ 23
  และผลกระทบจากรายได้และค่าใช้จ่ายทางบัญชี แต่มิได้เป็นรายได้และค่าใช้จ่ายทางภาษี
  ส่งผลให้บริษัทมีกำไรสุทธิในปี 2554 จำนวน 21 ล้านบาท

  ในปี 2554 ส่วนแบ่งการตลาดสำหรับการซื้อขายหลักทรัพย์ภายใต้ เคที ซีมิโก้ เท่ากับร้อยละ
  4.19 มีปริมาณการซื้อขายหลักทรัพย์เป็นอันดับที่ 11
  (ตามการเปิดเผยข้อมูลของตลาดหลักทรัพย์แห่งประเทศไทย
  ที่ไม่รวมมูลค่าการซื้อขายของบริษัทหลักทรัพย์ – Proprietary Trading)
  และสำหรับตลาดอนุพันธ์ บริษัทมีส่วนแบ่งตลาดสำหรับการซื้อขายสัญญาซื้อขายล่วงหน้าภายใต้ เคที
  ซีมิโก้ เท่ากับร้อยละ 3.68 มีปริมาณการซื้อขายเป็นอันดับที่ 11

ปัจจัยหลักที่ส่งผลกระทบต่อผลการดำเนินงานของบริษัทในปี 2554

  หลังจากที่บริษัทโอนธุรกิจหลักทรัพย์ไปดำเนินการภายใต้ บริษัทหลักทรัพย์ เคที ซีมิโก้ จำกัด
  ผลการดำเนินงานของบริษัทจะอิงจากผลการดำเนินงานของบริษัทหลักทรัพย์ เคที ซีมิโก้ จำกัด
  โดยบริษัทจะรับรู้ส่วนแบ่งผลกำไรของ บริษัทหลักทรัพย์ เคที ซีมิโก้ จำกัด
  ตามสัดส่วนการถือหุ้นร้อยละ 49.54 เป็นรายได้หลักในงบการเงิน
  รายได้ส่วนอื่นมาจากรายได้ดอกเบี้ยและเงินปันผลจากการลงทุนในหลักทรัพย์ประเภทตราสารหนี้และตราสารทุนเพื่อบริหารเงินและสภาพคล่องของบริษัท

ธุรกิจหลักทรัพย์โดยรวม

ในปี 2554 ตลาดหลักทรัพย์แห่งประเทศไทยปรับตัวดีขึ้นในช่วง ครึ่งปีแรก
แต่อย่างไรก็ตามตั้งแต่ไตรมาสที่สามเป็นต้นไป
การลงทุนชะลอตัวลดลงเนื่องจากประเทศไทยประสบปัญหามหาอุทกภัย

-   ดัชนีตลาดหลักทรัพย์แห่งประเทศไทย ปี 2554 ปิดที่ระดับ 1,025.32 จุด ลดลงร้อยละ 0.72
    เมื่อเปรียบเทียบกับ ปี 2553 ซึ่งปิดที่ระดับ 1,032.76 จุด

-   มูลค่าตลาดรวมของตลาดหลักทรัพย์และตลาดหลักทรัพย์เอ็มเอไอ เพิ่มขึ้นจาก 8,390
    พันล้านบาท ณ สิ้นปี 2553 เป็น 8,485 พันล้านบาท ณ สิ้นปี 2554 (เพิ่มขึ้นร้อยละ 1.13)

-   ปริมาณการซื้อขายหลักทรัพย์เฉลี่ยต่อวันของตลาดหลักทรัพย์และตลาดหลักทรัพย์เอ็มเอไอ
    เพิ่มขึ้นจาก 29.07 พันล้านบาทในปี 2553 เป็น 29.47 พันล้านบาทในปี 2554
    (เพิ่มขึ้นร้อยละ 1.38)

-   ปริมาณการซื้อขายสัญญาซื้อขายล่วงหน้าเฉลี่ยต่อวันของตลาดสัญญาซื้อขายล่วงหน้า เพิ่มขึ้นจาก
    18,675 สัญญาในปี 2553 เป็น 41,095 สัญญาในปี 2554 (เพิ่มขึ้นร้อยละ 120)

การขยายฐานลูกค้าและบริการ

-   บริษัทหลักทรัพย์ เคที ซีมิโก้ จำกัด มีปริมาณลูกค้ารวมเพิ่มขึ้นจากปี 2553 ร้อยละ 25
    นอกจากนี้ได้มีการขยายบริการการซื้อขายหลักทรัพย์ต่างประเทศ
    โดยเฉพาะการร่วมทุนจัดตั้งบริษัทหลักทรัพย์ใน สปป. ลาว
    เพื่อให้บริการซื้อขายหลักทรัพย์ลาวแก่ลูกค้า

-   บริษัทหลักทรัพย์จัดการกองทุนรวมซีมิโก้ จำกัด ซึ่งเป็นบริษัทย่อย
    ได้ออกจำหน่ายกองทุนรวมจำนวน 5 กองทุนในปี 2554
    มูลค่ากองทุนรวมทั้งสิ้นที่ได้รับอนุมัติให้จัดตั้ง 5,000 ล้านบาท ณ สิ้นปี 2554
    มีกองทุนรวมจำนวน 10 กองที่อยู่ภายใต้การจัดการ มีสินทรัพย์สุทธิรวม ทั้งสิ้น 2,549.54
    ล้านบาท

กิจกรรมการลงทุนของบริษัท

บริษัทมีเงินลงทุนในหุ้นสามัญของบริษัทหลักทรัพย์ เคที ซีมิโก้ จำกัด เป็นจำนวนเงิน 1,087.5 ล้านบาท คิดเป็นสัดส่วนการถือหุ้นร้อยละ 49.54

-   เมื่อวันที่ 29 ตุลาคม 2552 ที่ประชุมคณะกรรมการบริษัท ครั้งที่ 7/2552
    มีมติอนุมัติให้บริษัทจำหน่ายเงินลงทุนทั้งหมดในบริษัทหลักทรัพย์ Thanh Cong Securities
    Company J.S.C (“TCSC”) ซึ่งเป็นบริษัทหลักทรัพย์ในประเทศเวียดนาม
    ซึ่งจัดประเภทเป็นเงินลงทุนทั่วไปให้แก่บริษัทหลักทรัพย์ เคที ซีมิโก้ จำกัด
    ซึ่งเป็นบริษัทร่วมของบริษัท ต่อมา บริษัทมีการเปลี่ยนแปลงแผนการขายโดยเมื่อวันที่ 28
    กุมภาพันธ์ 2554 บริษัทได้ทำสัญญากับบริษัท MAC Capital Limited
    โดยบริษัทคู่สัญญาจะให้บริการแนะนำและระบุผู้แสดงเจตนาซื้อเงินลงทุนใน บริษัท TCSC
    นำส่งข้อเสนอซื้อเบื้องต้นจากผู้แสดงเจตนาซื้อ
    และให้ความช่วยเหลือและประสานงานระหว่างบริษัทและ
    ผู้แสดงเจตนาซื้อเพื่อให้การซื้อขายเงินลงทุนดังกล่าวประสบความสำเร็จ

  เมื่อวันที่ 12 พฤษภาคม 2554 ที่ประชุมคณะกรรมการบริษัท ครั้งที่ 2/2554
  มีมติรับทราบความคืบหน้าเรื่องการจำหน่ายเงินลงทุนดังกล่าวจากบริษัท MAC Capital
  Limited ว่ายังไม่สามารถหาผู้ซื้อ
  เงินลงทุนดังกล่าวได้ ณ วันที่ 31 ธันวาคม 2554 บริษัทได้พักการขายหุ้นดังกล่าว โดย ณ วันที่
  31 ธันวาคม 2554 และ 2553 บริษัทได้ตั้งค่าเผื่อการด้อยค่าสำหรับเงินลงทุนดังกล่าวไว้แล้ว
  เป็นจำนวน 71.24 ล้านบาท และ 75.48 ล้านบาท ตามลำดับ
  โดยสัดส่วนการถือหุ้นของบริษัทยังคงเป็นร้อยละ 18.88

ภาพพจน์ของบริษัท

-   บริษัท ได้คะแนน “ดีเยี่ยม” ในโครงการประเมินคุณภาพการจัดประชุม AGM ประจำปี 2554
    ซึ่งประเมินโดยสมาคมส่งเสริมผู้ลงทุนไทย

-   บริษัท ได้คะแนน “ ดีมาก ” จากผลการสำรวจบรรษัทภิบาล ปี 2554
    ซึ่งจัดโดยสมาคมส่งเสริมสถาบันกรรมการบริษัทไทย (IOD)

-   บริษัทได้ร่วมบริจาคเงิน 500,000 บาท เข้ากองทุนช่วยเหลือผู้ประสบภัยน้ำท่วม
    ร่วมกับสมาคมบริษัทจดทะเบียนไทย และบริจาคเสื้อชูชีพจำนวน 1,000 ตัว มูลค่า 500,000
    บาท ให้กับตลาดหลักทรัพย์ เพื่อนำไปมอบให้แก่ผู้ประสบอุทกภัยในพื้นที่ต่างๆ

สถานภาพทางการเงินของบริษัท

-   ส่วนของผู้ถือหุ้นของบริษัทและบริษัทย่อยเพิ่มขึ้นจาก 1,670 ล้านบาท ณ วันที่ 31 ธันวาคม
    2553 เป็น 1,743 ล้านบาท ณ วันที่ 31 ธันวาคม 2554 เพิ่มขึ้นเนื่องจากในปี 2554
    บริษัทเพิ่มทุนจดทะเบียนของบริษัทฯ จำนวน 100 ล้านบาท
    เพื่อให้บริษัทมีทุนจดทะเบียนซึ่งชำระแล้ว มีจำนวนไม่น้อยกว่า 500 ล้านบาท ทั้งนี้
    เป็นไปตามประกาศคณะกรรมการกำกับหลักทรัพย์และตลาดหลักทรัพย์ที่ กข.7/2551 เรื่อง
    การกำหนดทุนจดทะเบียนซึ่งชำระแล้วของบริษัทหลักทรัพย์
    แต่ไม่รวมถึงบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทนายหน้าซื้อขายหลักทรัพย์อันเป็นตราสารหนี้หรือการเป็นนายหน้าซื้อขายหลักทรัพย์ที่เป็นหน่วยลงทุนมีทุนจดทะเบียนซึ่งชำระแล้วไม่น้อยกว่า
    500 ล้านบาท ตั้งแต่วันที่ 1 มกราคม 2555 เป็นต้นไป และเพิ่มขึ้นจากกำไรสุทธิประจำปี
    2554 จำนวน 21 ล้านบาท
    และส่วนเกินทุนที่เกิดจากการเปลี่ยนแปลงของมูลค่าเงินลงทุนเผื่อขายเพิ่ม 4 ล้านบาท

-   จากการที่บริษัทได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์ให้หยุดประกอบธุรกิจหลักทรัพย์และสัญญาซื้อขายล่วงหน้าชั่วคราวโดยมีผลตั้งแต่วันที่
    1 พฤษภาคม 2552 จนถึงวันที่ 31 ธันวาคม 2554
    และบริษัทได้รับอนุญาตให้ขยายระยะเวลาหยุดประกอบธุรกิจหลักทรัพย์และธุรกิจสัญญาซื้อขายล่วงหน้าไปจนถึงวันที่
    30 เมษายน 2556
    ตามหนังสืออนุมัติของสำนักงานคณะกรรมการกำกับหลักทรัพย์และตลาดหลักทรัพย์ที่
    ก.ล.ต.ธ.474/2554 ลงวันที่ 4 เมษายน 2554
    บริษัทจึงไม่ต้องดำรงเงินกองทุนสภาพคล่องสุทธิตามหลักเกณฑ์ที่ ก.ล.ต. กำหนดตั้งแต่ 1
    พฤษภาคม 2552 เป็นต้นไป

-   บริษัทปราศจากหนี้สินอื่นๆ

2. ผลการดำเนินงานที่ผ่านมาของแต่ละสายผลิตภัณฑ์หรือกลุ่มธุรกิจ

  ปี 2554 บริษัทหลักทรัพย์ ซีมิโก้ จำกัด (มหาชน) และบริษัทย่อย มีรายได้รวม 131 ล้านบาท
  ลดลงจากปีที่แล้วร้อยละ 30

  (ล้านบาท)

  --------------------------------------- ---------- -------- ---------- --------
                                          2553                2554       

                                                                         

                                          จำนวนเงิน   ร้อยละ    จำนวนเงิน   ร้อยละ

  ค่าธรรมเนียมและบริการ                      12.78      6.86     7.24       5.53

  กำไร(ขาดทุน)จากการซื้อขายหลักทรัพย์           5.11       2.74     (1.51)     (1.15)

  ดอกเบี้ยและเงินปันผล                        10.41      5.59     6.17       4.71

  ส่วนแบ่งกำไรในบริษัทร่วม                     110.51     59.30    74.77      57.08

  กำไรจากการโอนสินทรัพย์และธุรกิจให้แก่บริษัทร่วม   46.25      24.81    43.86      33.48

  รายได้อื่น                                 1.30       0.70     0.46       0.35

  รวมรายได้                                186.36     100.00   130.99     100.00
  --------------------------------------- ---------- -------- ---------- --------

(1) รายได้ธุรกิจหลักทรัพย์

  1.1) รายได้ค่าธรรมเนียมและบริการ

บริษัทและบริษัทย่อยมีรายได้ค่าธรรมเนียมและบริการในปี 2554 จำนวน 7 ล้านบาท
ซึ่งเป็นรายได้จากการจัดการกองทุนส่วนบุคคลและกองทุนรวม ลดลงจากปีก่อนซึ่งมี 13 ล้านบาท
หรือลดลงร้อยละ 43

  1.2) กำไรจากการซื้อขายหลักทรัพย์

  ในปี 2554 บริษัทมีขาดทุนจากเงินลงทุนในหลักทรัพย์ 1.5 ล้านบาท เกิดจาก

  - ขาดทุนจากเงินลงทุนในหลักทรัพย์ตราสารทุน 1.7 ล้านบาท

  - กำไรจากเงินลงทุนในตราสารหนี้ 0.2 ล้านบาท

  1.3) ดอกเบี้ยและเงินปันผล

  ในปี 2554 บริษัทมีดอกเบี้ยรับจากเงินฝากสถาบันการเงินและเงินฝากธนาคาร
  และเงินปันผลจากหลักทรัพย์รวม 6 ล้านบาท

  1.4) ส่วนแบ่งกำไรในบริษัทร่วม

  ปี 2554 บริษัทได้รับส่วนแบ่งจากผลกำไรในบริษัทหลักทรัพย์ เคที ซีมิโก้ จำกัด
  ซึ่งเป็นบริษัทร่วมตามวิธีส่วนได้เสียจำนวน 75 ล้านบาท

  1.5) กำไรจากการโอนสินทรัพย์และธุรกิจให้แก่บริษัทร่วม

  เมื่อวันที่ 1 พฤษภาคม 2552 บริษัทได้โอนธุรกิจไปยังบริษัทหลักทรัพย์ เคที ซีมิโก้ จำกัด
  โดยบริษัทได้รับค่าตอบแทนสำหรับการโอนธุรกิจดังกล่าวเป็นจำนวนเงิน 500 ล้านบาท โดยวันที่
  4 พฤษภาคม 2552 ได้รับเงิน 300 ล้านบาท ส่วนที่เหลือ 200 ล้านบาท จะได้รับชำระภายใน
  3 ปี โดยใช้ผลการดำเนินงานของบริษัทหลักทรัพย์ เคที ซีมิโก้ จำกัด เป็นเกณฑ์

  ณ
  วันโอนสินทรัพย์งบการเงินเฉพาะของบริษัทรับรู้กำไรจากการโอนสินทรัพย์และธุรกิจให้แก่บริษัทหลักทรัพย์
  เคที ซีมิโก้ จำกัด 185 ล้านบาท
  อย่างไรก็ตามในงบการเงินรวมบริษัทรับรู้กำไรจากการโอนสินทรัพย์และธุรกิจให้แก่บริษัทหลักทรัพย์
  เคที ซีมิโก้ จำกัด ตามสัดส่วนการถือหุ้นของบุคคลภายนอกในบริษัทหลักทรัพย์ เคที ซีมิโก้จำกัด
  ในอัตราร้อยละ 50.55 เป็นจำนวน 94 ล้านบาท ที่เหลือ 91 ล้านบาทแสดงเป็น
  “กำไรจากการโอนสินทรัพย์ให้แก่บริษัทร่วมรอรับรู้” ในงบดุลรวม

  ทั้งนี้บริษัทจะรับรู้ “กำไรจากการโอนสินทรัพย์ให้แก่บริษัทร่วมรอรับรู้” ดังกล่าวเป็นรายได้
  เมื่อบริษัทมีสัดส่วนเงินลงทุนในบริษัทหลักทรัพย์ เคที ซีมิโก้ จำกัด ลดลง หรือ
  เมื่อบริษัทหลักทรัพย์ เคที ซีมิโก้ จำกัด
  มีการขายสินทรัพย์ที่รับโอนจากบริษัทออกไปให้กับบุคคลภายนอก โดยในปี 2552 บริษัทหลักทรัพย์
  เคที ซิมิโก้ จำกัด ได้มีการโอนสินทรัพย์ที่รับโอนจากบริษัทบางส่วนออกไปให้กับบุคคลภายนอก
  บริษัทจึงตัดรายการ “กำไรจากการโอนสินทรัพย์ให้แก่บริษัทร่วมรอรับรู้”
  และรับรู้เป็นกำไรจากการโอนสินทรัพย์และธุรกิจให้แก่บริษัทหลักทรัพย์ เคที ซีมิโก้ จำกัด จำนวน
  9 ล้านบาท

  ในไตรมาสที่สี่ปี 2552
  งบการเงินเฉพาะของบริษัทรับรู้กำไรจากการโอนสินทรัพย์และธุรกิจให้แก่บริษัทหลักทรัพย์ เคที
  ซีมิโก้ จำกัด เพิ่ม 58 ล้านบาท
  และบันทึกผลตอบแทนจากการโอนธุรกิจค้างรับด้วยจำนวนเดียวกัน
  ซึ่งเป็นส่วนหนึ่งของค่าตอบแทนในการโอนธุรกิจจำนวน 200 ล้านบาท
  ที่จะได้รับเพิ่มเติมจากบริษัทหลักทรัพย์ เคที ซีมิโก้ จำกัด อย่างไรก็ตาม
  ในงบการเงินรวมบริษัทรับรู้กำไรจากการโอนสินทรัพย์และธุรกิจให้แก่บริษัทหลักทรัพย์ เคที ซีมิโก้
  จำกัด ตามสัดส่วนการถือหุ้นของบุคคลภายนอกในบริษัทหลักทรัพย์ เคที ซีมิโก้ จำกัด
  ในอัตราร้อยละ 50.55 เป็นจำนวน 29 ล้านบาท ที่เหลือ 29 ล้านบาท แสดงเป็น
  “กำไรจากการโอนสินทรัพย์ให้แก่บริษัทร่วมรอรับรู้” ในงบดุลรวม

  ในระหว่างปี 2553 บริษัทหลักทรัพย์ เคที ซีมิโก้ จำกัด
  ได้มีการโอนสินทรัพย์ที่รับโอนจากบริษัทบางส่วนออกไปให้กับบุคคลภายนอก บริษัทจึงตัดรายการ
  “กำไรจากการโอนสินทรัพย์ให้แก่บริษัทร่วมรอรับรู้”
  และรับรู้เป็นกำไรจากการโอนสินทรัพย์และธุรกิจให้แก่บริษัทหลักทรัพย์ เคที ซีมิโก้ จำกัด จำนวน
  10 ล้านบาท

  ในไตรมาสที่สี่ปี 2553
  งบการเงินเฉพาะของบริษัทรับรู้กำไรจากการโอนสินทรัพย์และธุรกิจให้แก่บริษัท เคที ซีมิโก้
  จำกัด เพิ่ม 72 ล้านบาท และบันทึกผลตอบแทนจากการโอนธุรกิจค้างรับด้วยจำนวนเดียวกัน
  ซึ่งเป็นส่วนหนึ่งของค่าตอบแทนในการโอนธุรกิจจำนวน 200 ล้านบาท
  ที่จะได้รับเพิ่มจากบริษัทหลักทรัพย์ เคที ซีมิโก้ จำกัด
  อย่างไรก็ตามในงบการเงินรวมบริษัทรับรู้กำไรจากการโอนสินทรัพย์และธุรกิจให้แก่บริษัทหลักทรัพย์
  เคที ซีมิโก้ จำกัด ตามสัดส่วนการถือหุ้นของบุคคลภายนอกในบริษัทหลักทรัพย์ เคที ซีมิโก้ จำกัด
  ในอัตราร้อยละ 50.55 เป็นจำนวน 36 ล้านบาท ที่เหลือ 36 ล้านบาท แสดงเป็น
  “กำไรจากการโอนสินทรัพย์ให้แก่บริษัทร่วมรอรับรู้” ในงบดุลรวม

  ในระหว่างปี 2554 บริษัทหลักทรัพย์ เคที ซีมิโก้ จำกัด
  ได้มีการโอนสินทรัพย์ที่รับโอนจากบริษัทบางส่วนออกไปให้กับบุคคลภายนอก บริษัทจึงตัดรายการ
  “กำไรจากการโอนสินทรัพย์ให้แก่บริษัทร่วมรอรับรู้”
  และรับรู้เป็นกำไรจากการโอนสินทรัพย์และธุรกิจให้แก่บริษัทหลักทรัพย์ เคที ซีมิโก้ จำกัด จำนวน
  9 ล้านบาท

  ในไตรมาสที่สี่ปี 2554
  งบการเงินเฉพาะของบริษัทรับรู้กำไรจากการโอนสินทรัพย์และธุรกิจให้แก่บริษัท เคที ซีมิโก้
  จำกัด เพิ่ม 70 ล้านบาท และบันทึกผลตอบแทนจากการโอนธุรกิจค้างรับด้วยจำนวนเดียวกัน
  ซึ่งเป็นส่วนหนึ่งของค่าตอบแทนในการโอนธุรกิจจำนวน 200 ล้านบาท
  ที่จะได้รับเพิ่มจากบริษัทหลักทรัพย์ เคที ซีมิโก้ จำกัด
  อย่างไรก็ตามในงบการเงินรวมบริษัทรับรู้กำไรจากการโอนสินทรัพย์และธุรกิจให้แก่บริษัทหลักทรัพย์
  เคที ซีมิโก้ จำกัด ตามสัดส่วนการถือหุ้นของบุคคลภายนอกในบริษัทหลักทรัพย์ เคที ซีมิโก้ จำกัด
  ในอัตราร้อยละ 50.55 เป็นจำนวน 35 ล้านบาท ที่เหลือ 35 ล้านบาท แสดงเป็น
  “กำไรจากการโอนสินทรัพย์ให้แก่บริษัทร่วมรอรับรู้” ในงบดุลรวม

  รวมยอดกำไรจากการโอนสินทรัพย์ให้แก่บริษัทร่วมรอรับรู้ ณ สิ้นปี 2554 จำนวน 163 ล้านบาท
  สรุปจากตารางดังนี้

  []

  (2) ค่าใช้จ่ายธุรกิจหลักทรัพย์

ปี 2554 บริษัทมีค่าใช้จ่ายทั้งสิ้น 62 ล้านบาท ลดลงจากปีก่อน 97 ล้านบาทคิดเป็นร้อยละ 61

  (ล้านบาท)

  --------------------------------- ----------- -------- ---------- ---------
                                    2553                 2554       

                                                                    

                                    จำนวนเงิน    ร้อยละ    จำนวนเงิน   ร้อยละ

  ค่าธรรมเนียมและบริการจ่าย             7.21        4.55     4.56       7.41

  หนี้สูญและหนี้สงสัยจะสูญ                 (0.81)      (0.51)   (9.23)     (14.98)

  ค่าใช้จ่ายในการดำเนินงาน              86.56       54.64    70.53      114.46

  ขาดทุนจากการด้อยค่าของเงินลงทุน        65.47       41.32    (4.24)     (6.89)
  (โอนกลับ)                                                          

  รวมค่าใช้จ่าย                        158.43      100.00   61.62      100.00
  --------------------------------- ----------- -------- ---------- ---------

1.  ค่าธรรมเนียมและบริการ

  ค่าธรรมเนียมและบริการจ่ายในปี 2554 จำนวน 5 ล้านบาท
  ส่วนใหญ่เป็นค่าธรรมเนียมจ่ายตัวแทนขายหน่วยลงทุน
  และค่าธรรมเนียมใบอนุญาตจัดการกองทุนรวมของบริษัทย่อย

2.  หนี้สูญและหนี้สงสัยจะสูญ

  ในปี 2554 บริษัทได้รับชำระหนี้จำนวน 8 ล้านบาท จากลูกหนี้ซื้อขายหลักทรัพย์
  ประเภทบัญชีมาร์จิ้นที่เกิดวิกฤตการเงินตอนปลายปี 2551 ดังนั้น ค่าใช้จ่ายหนี้สูญ
  และหนี้สงสัยจะสูญจึงลดลงจากปี 2553

  (3) ค่าใช้จ่ายดำเนินงาน

  รายการค่าใช้จ่ายที่มีสัดส่วนสูงเมื่อเทียบกับค่าใช้จ่ายดำเนินงานรวม ได้แก่
  ค่าใช้จ่ายเกี่ยวกับพนักงาน ซึ่งมีสัดส่วนร้อยละ 42
  และค่าใช้จ่ายเกี่ยวกับอาคารสถานที่และอุปกรณ์ มีสัดส่วนร้อยละ 16
  อย่างไรก็ตามค่าใช้จ่ายดำเนินงานรวมลดลง 16 ล้านบาทหรือร้อยละ 19 เมื่อเทียบกับปีก่อน
  เกิดจากค่าใช้จ่ายเกี่ยวกับพนักงานลดลง 16 ล้านบาท เนื่องจากในปี 2553
  มีการจ่ายเงินค่าตอบแทนพิเศษช่วงเปลี่ยนผ่านให้แก่พนักงานที่โอนไปปฏิบัติงานต่อที่บริษัท
  หลักทรัพย์ เคที ซีมิโก้ จำกัด จำนวน 21.6 ล้านบาท ซึ่งบริษัทได้จ่ายเงินครบทั้งจำนวนแล้วในปี
  2553

  (4) กำไร

  ในปี 2554 อัตรากำไรสุทธิของบริษัทลดลงจากร้อยละ 36 ในปี 2553 เป็นร้อยละ 18 ในปี
  2554 เนื่องจากการรับรู้ส่วนแบ่งกำไรในบริษัทร่วมตามวิธีส่วนได้เสีย
  และกำไรจากการโอนสินทรัพย์และธุรกิจให้บริษัทร่วมลดลง 36 ล้านบาทและ 2
  ล้านบาทตามลำดับ

  (5) อัตราผลตอบแทนต่อผู้ถือหุ้น

  อัตราผลตอบแทนต่อผู้ถือหุ้น สำหรับผลการดำเนินงานปี 2554 เท่ากับร้อยละ 1.37 ลดลงจากปี
  2553 ซึ่งมีอัตราร้อยละ 3.45

3. ผลการดำเนินงานเปรียบเทียบกับประมาณการ

  -ไม่มี-

 

ฐานะการเงิน

1. สินทรัพย์

  1.1 ส่วนประกอบของสินทรัพย์

  ณ วันที่ 31 ธันวาคม 2554 บริษัทและบริษัทย่อยมีสินทรัพย์รวม 1,969 ล้านบาท โดยร้อยละ 84
  เป็นสินทรัพย์หมุนเวียน และร้อยละ 16 เป็นสินทรัพย์ไม่หมุนเวียน

  ส่วนประกอบของสินทรัพย์ที่สำคัญที่มีการเปลี่ยนแปลงได้แก่

  เงินสดและรายการเทียบเท่าเงินสด

  เงินสดและรายการเทียบเท่าเงินสด ณ 31 ธันวาคม 2554 มีจำนวน 350 ล้านบาท เพิ่มขึ้นจาก
  31 ธันวาคม 2553 จำนวน 183 ล้านบาท หรือเพิ่มขึ้นร้อยละ 110 จากปีก่อน
  (ดูรายละเอียดได้จากข้อ 2.1 กระแสเงินสด)

เงินลงทุนในหลักทรัพย์

  ในปี 2554
  บริษัทกลับรายการค่าเผื่อการด้อยค่าสำหรับหลักทรัพย์ประเภทหุ้นสามัญในบริษัทหลักทรัพย์ Thanh
  Cong Securities Company J.S.C. (“TCSC”) จำนวน 4 ล้านบาท เนื่องจาก TCSC
  มีผลประกอบการดีขึ้น ทำให้มูลค่าตามบัญชีของเงินลงทุนใน TCSC เพิ่มเป็น 85
  ล้านบาทจากราคาทุน 156 ล้านบาท นอกจากนี้ ในเดือนพฤศจิกายน 2554
  บริษัทจำหน่ายเงินลงทุนทั่วไปในบริษัท โรงพยาบาล ศิครินทร์ หาดใหญ่ จำกัด

  เงินลงทุนในบริษัทย่อย

ในเดือนกันยายน 2554 บริษัทได้จำหน่ายเงินลงทุนใน บริษัทหลักทรัพย์จัดการกองทุนรวม ซีมิโก้ จำกัด ซึ่งเป็นบริษัทย่อย ร้อยละ 25 ให้แก่บริษัท เอฟโวลูชั่น แคปปิตอล จำกัด (มหาชน) บริษัทได้รับชำระค่าตอบแทนจากการจำหน่ายเงินลงทุนดังกล่าวจำนวน 7.68 ล้านบาท โดยมีกำไรจากการจำหน่ายเงินลงทุน จำนวน 1 ล้านบาท ณ วันที่ 31 ธันวาคม 2554 บริษัทย่อยมีทุนชำระแล้ว 152 ล้านบาท ประกอบด้วยหุ้นสามัญ 15,200,000 หุ้น มูลค่าที่ตราไว้หุ้นละ 10 บาท ทั้งนี้บริษัทและบริษัท เอฟโวลูชั่น แคปปิตอล จำกัด (มหาชน) ถือหุ้นร้อยละ 75 และร้อยละ 25 ของทุนชำระแล้ว ของบริษัทย่อยดังกล่าว ตามลำดับ

ลูกหนี้ธุรกิจหลักทรัพย์

  ลูกหนี้ธุรกิจหลักทรัพย์ ณ 31 ธันวาคม 2554 ลดลงจาก 31 ธันวาคม 2553 จำนวน 23
  ล้านบาท เนื่องจากในระหว่างปี 2554
  บริษัทได้รับชำระหนี้จากลูกหนี้ซื้อขายหลักทรัพย์ประเภทบัญชีมาร์จิ้น จำนวน 8
  ล้านบาทและตัดจำหน่ายหนี้สูญ จำนวน 15 ล้านบาท ดังนั้น ลูกหนี้ธุรกิจหลักทรัพย์ ณ 31 ธันวาคม
  2554 จึงประกอบด้วยลูกหนี้ธุรกิจหลักทรัพย์ที่อยู่ระหว่างดำเนินคดี 264 ล้านบาท
  หักค่าเผื่อหนี้สงสัญจะสูญ 261 ล้านบาท
  ทั้งนี้บริษัทได้มีการตั้งค่าเผื่อหนี้สงสัยจะสูญเต็มจำนวนแล้วตามเกณฑ์ของสำนักงาน ก.ล.ต.

  ส่วนปรับปรุงอาคารเช่าและอุปกรณ์สุทธิ

  ส่วนปรับปรุงอาคารเช่าและอุปกรณ์สุทธิ ณ สิ้นปี 2554 ลดลงจากสิ้นปี 2553 ร้อยละ 56
  เนื่องจาก
  การตัดค่าเสื่อมราคาของสินทรัพย์ตามระยะเวลาการใช้งานและการตัดจำหน่ายอุปกรณ์สำนักงานที่ไม่ใช้แล้วซึ่งมีราคาทุน
  5 ล้านบาท

  สินทรัพย์ที่ถือไว้เพื่อขายสุทธิ

  ในเดือนกันยายน 2552 บริษัทรับโอนที่ดิน 26 ไร่ 93 ตารางวา ที่ อำเภอถลาง จังหวัดภูเก็ต
  จากลูกหนี้ตั๋วแลกเงินที่ครบกำหนดแต่ผู้ออกไม่สามารถไถ่ถอนคืนได้เพื่อชำระหนี้มูลค่า 157
  ล้านบาท ขณะนี้บริษัทอยู่ระหว่างจัดหาผู้ซื้อ ที่ดินประเมินโดยผู้ประเมินราคาอิสระที่ 220 ล้านบาท

  1.2 คุณภาพของสินทรัพย์

  ในการแสดงรายการในงบการเงิน
  บริษัทได้รับรู้ค่าเผื่อการปรับมูลค่าของสินทรัพย์ไว้อย่างครบถ้วนตามมาตรฐานบัญชีและประกาศของสำนักงานคณะกรรมการกำกับหลักทรัพย์และตลาดหลักทรัพย์
  ซึ่งสามารถสรุปรายการสินทรัพย์สำคัญ ๆ ได้ดังนี้

เงินลงทุน

  ณ 31 ธันวาคม 2554 จำนวนเงินลงทุนของบริษัท มีมูลค่า 143 ล้านบาท จากต้นทุน 200
  ล้านบาท หรือคิดเป็นร้อยละ 7 ของสินทรัพย์รวม ซึ่งมีรายละเอียดดังนี้

  (ล้านบาท)

+-----------------------------------------+-------------+-------------+
| ประเภทเงินลงทุน                           | ราคาทุน/     | มูลค่ายุติธรรม  |
|                                         |             |             |
|                                         | ทุนตัดจำหน่าย  |             |
+-----------------------------------------+-------------+-------------+
| เงินลงทุนชั่วคราว                           |             |             |
+-----------------------------------------+-------------+-------------+
| หลักทรัพย์เผื่อขาย                           |             |             |
+-----------------------------------------+-------------+-------------+
| หลักทรัพย์หุ้นทุน - หลักทรัพย์จดทะเบียน           | 2.99        | 2.99        |
+-----------------------------------------+-------------+-------------+
| กองทุนรวม                                | 40.65       | 54.90       |
+-----------------------------------------+-------------+-------------+
| รวม                                     | 43.64       | 57.89       |
+-----------------------------------------+-------------+-------------+
| บวก ค่าเผื่อการปรับมูลค่า                     | 14.25       | -           |
+-----------------------------------------+-------------+-------------+
| รวมเงินลงทุนในหลักทรัพย์เผื่อขาย - สุทธิ         | 57.89       | 57.89       |
+-----------------------------------------+-------------+-------------+
| รวมเงินลงทุนชั่วคราว- สุทธิ                   | 57.89       | 57.89       |
+-----------------------------------------+-------------+-------------+
|                                         |             | (ล้านบาท)    |
+-----------------------------------------+-------------+-------------+
| ประเภทเงินลงทุน                           | ราคาทุน/     | มูลค่ายุติธรรม  |
|                                         |             |             |
|                                         | ทุนตัดจำหน่าย  |             |
+-----------------------------------------+-------------+-------------+
| เงินลงทุนระยะยาว                          |             |             |
+-----------------------------------------+-------------+-------------+
| เงินลงทุนทั่วไป                             |             |             |
+-----------------------------------------+-------------+-------------+
| หุ้นสามัญ                                  | 156.51      | 85.27       |
+-----------------------------------------+-------------+-------------+
| หุ้นบุริมสิทธิ                                | 0.13        | 0.13        |
+-----------------------------------------+-------------+-------------+
| รวม                                     | 156.64      | 85.40       |
+-----------------------------------------+-------------+-------------+
| หัก ค่าเผื่อการด้อยค่า                        | (71.24)     | -           |
+-----------------------------------------+-------------+-------------+
| รวมเงินลงทุนระยะยาว - สุทธิ                 | 85.40       | 85.40       |
+-----------------------------------------+-------------+-------------+
| รวมเงินลงทุนในตราสารหนี้และตราสารทุน - สุทธิ   | 143.29      | 143.29      |
+-----------------------------------------+-------------+-------------+

  สัดส่วนเงินลงทุนของบริษัท ณ วันที่ 31 ธันวาคม 2554 เป็นดังนี้

  ร้อยละ 2 เป็นเงินลงทุนในหลักทรัพย์จดทะเบียนในตลาดหลักทรัพย์

  ร้อยละ 38 เป็นเงินลงทุนในหน่วยลงทุน

  ร้อยละ 60 เป็นเงินลงทุนทั่วไป

  ลูกหนี้ธุรกิจหลักทรัพย์และดอกเบี้ยค้างรับ

  บริษัทมียอดลูกหนี้ธุรกิจหลักทรัพย์และดอกเบี้ยค้างรับ ณ 31 ธันวาคม 2554 จำนวน 264
  ล้านบาท และได้ตั้งค่าเผื่อหนี้สงสัยจะสูญ 261 ล้านบาท คิดเป็นร้อยละ 98.98 ของมูลหนี้
  บริษัทมีนโยบายในการติดตามหนี้ค้างชำระอย่างใกล้ชิด
  โดยยึดหลักการเจรจาประนอมหนี้เป็นเบื้องต้น
  หากลูกหนี้รายใดไม่สามารถเจรจาตกลงกันได้หรือปฏิเสธการชำระหนี้
  บริษัทจึงดำเนินการตามกฎหมาย ณ วันที่ 31 ธันวาคม 2554 บริษัทมีลูกหนี้จำนวน 264
  ล้านบาทอยู่ระหว่างการดำเนินคดี (จำนวน 254
  ล้านบาทเป็นหนี้ที่เกิดจากลูกหนี้มาร์จิ้นตอนปลายปี 2551 และจำนวน 10 ล้านบาท
  เป็นหนี้เก่าซึ่งศาลตัดสินให้บริษัทชนะคดีแล้วแต่อยู่ระหว่างการติดตามทรัพย์สินเพื่อบังคับคดี)

2. สภาพคล่อง

  2.1 กระแสเงินสด

  เงินสดและรายการเทียบเท่าเงินสด ณ 31 ธันวาคม 2554 มีจำนวน 350 ล้านบาท
  เพิ่มขึ้นจากสิ้นปี 2553 จำนวน 183 ล้านบาท
  โดยสัดส่วนกระแสเงินสดได้มาและใช้ไปในกิจกรรมต่าง ๆ ดังนี้

  --------------------------------------------------- -------------------
  กิจกรรม                                              ล้านบาท

  เงินสดสุทธิใช้ไปในกิจกรรมดำเนินงาน                        (82)

  เงินสดสุทธิได้มาจากกิจกรรมลงทุน                           162

  เงินสดสุทธิได้มาจากกิจกรรมจัดหาเงิน                        103

  เงินสดและรายการเทียบเท่าเงินสดเพิ่มขึ้นสุทธิ                  183
  --------------------------------------------------- -------------------

  ทั้งนี้ บริษัทได้ใช้เงินในกิจกรรมต่าง ๆ เพื่อสร้างผลตอบแทนในอนาคต
  โดยสามารถเปลี่ยนกลับมาเป็นเงินสดได้ในระยะเวลาไม่นาน ดังนี้

  กิจกรรมดำเนินงาน

  ในปี 2554 เงินสดจากกิจกรรมดำเนินงานลดลง 82 ล้านบาท เนื่องจาก

  การลดลงของลูกหนี้ธุรกิจหลักทรัพย์ 2 ล้านบาท สินทรัพย์อื่นลด 0.8 ล้านบาท
  ค่าใช้จ่ายค้างจ่ายและหนี้สินอื่นลดลง 28 ล้านบาท และเงินสดลดลงจากการดำเนินงาน 58
  ล้านบาท

  กิจกรรมลงทุน

  ในปี 2554 เงินสดจากกิจกรรมลงทุนเพิ่มขึ้น 162 ล้านบาท เนื่องจาก

  บริษัทได้รับเงินปันผลจากบริษัทร่วม (บริษัทหลักทรัพย์ เคที ซีมิโก้ จำกัด) 82 ล้านบาท
  และเงินสดรับจากการโอนธุรกิจให้บริษัทร่วม 72 ล้านบาท
  รวมถึงการได้รับเงินสดจากการจำหน่ายเงินลงทุนในบริษัทย่อยบางส่วนเป็นจำนวน 8 ล้านบาท

  กิจกรรมจัดหาเงิน

  ในปี 2554 เงินสดจากการจัดหาเงินเพิ่มขึ้น 103 ล้านบาท เนื่องจาก

  บริษัทมีเงินสดรับจากการเพิ่มทุนและเงินรับล่วงหน้าค่าหุ้นจำนวน 92 ล้านบาท และ
  รับเงินจากการขายหุ้นทุนซื้อคืน 11 ล้านบาท

2.2 อัตราส่วนสภาพคล่องที่สำคัญ

บริษัทมีความเพียงพอของสภาพคล่อง โดยพิจารณาได้จากอัตราส่วนสภาพคล่องที่สำคัญ ๆ ดังนี้

+-----------------------------------------------+-----------+----------+
|                                               | 31 ธ.ค.   | 31       |
|                                               | 53        |  ธ.ค. 54 |
+-----------------------------------------------+-----------+----------+
| อัตราส่วนสินทรัพย์สภาพคล่องต่อสินทรัพย์รวม (%)          | 12        | 21       |
+-----------------------------------------------+-----------+----------+
| เงินกองทุนสภาพคล่องสุทธิ (NCR) (%)                 | N/A       | N/A      |
+-----------------------------------------------+-----------+----------+

  ตั้งแต่ 1 พฤษภาคม 2552
  บริษัทได้รับอนุญาตให้หยุดดำเนินธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราวจากสำนักงานคณะกรรมการกำกับหลักทรัพย์และตลาดหลักทรัพย์
  บริษัทจึงไม่ต้องดำรงเงินกองทุนสภาพคล่องสุทธิ

3. รายจ่ายลงทุน

รายจ่ายลงทุนในเงินลงทุน

ดูหัวข้อ “เงินลงทุนในหลักทรัพย์” ในหัวข้อฐานะการเงิน 1. สินทรัพย์ และ “กิจกรรมลงทุน”
ในหัวข้อ “สภาพคล่อง” 2.1 กระแสเงินสด

4. แหล่งที่มาของเงินทุน

  4.1 ความเหมาะสมของโครงสร้างเงินทุน

  อัตราส่วนหนี้สินต่อส่วนของผู้ถือหุ้น ณ 31 ธันวาคม 2554 และ 2553 เท่ากับ 0.13 และ 0.11
  เท่าตามลำดับ

  4.2 ส่วนของผู้ถือหุ้น

  ส่วนของผู้ถือหุ้นของบริษัทและบริษัทย่อย ณ 31 ธันวาคม 2554 เท่ากับ 1,743 ล้านบาท เพิ่มขึ้น
  73 ล้านบาท คิดเป็นร้อยละ 4 จากส่วนของผู้ถือหุ้นของบริษัทและบริษัทย่อย ณ 31 ธันวาคม
  2553 เนื่องจากในปี 2554 บริษัทเพิ่มทุนจดทะเบียนของบริษัทฯ จำนวน 100 ล้านบาท
  เพื่อให้เป็นไปตามข้อกำหนดของสำนักงานกำกับหลักทรัพย์และตลาดหลักทรัพย์ (ก.ล.ต.)
  (ทุนที่ออกและชำระแล้วจำนวน 451 ล้านบาทและเงินรับล่วงหน้าค่าหุ้น 60 ล้านบาท)
  บริษัทมีกำไรสุทธิ 21 ล้านบาท
  ส่วนเกินทุนที่เกิดจากการเปลี่ยนแปลงของมูลค่าเงินลงทุนของหลักทรัพย์เผื่อขายเพิ่มขึ้น 4
  ล้านบาท และขายหุ้นทุนซื้อคืน 11 ล้านบาท ส่วนของผู้ถือหุ้นลดลงจากการจ่ายหุ้นปันผล 44
  ล้านบาทและการปรับปรุงลดกำไรสะสมต้นงวด 21 ล้านบาทเนื่องจากการนำมาตรฐานการบัญชี
  เรื่อง ผลประโยชน์พนักงาน มาใช้เป็นครั้งแรก

  4.3 หนี้สิน

  บริษัทไม่มีหนี้สินที่เป็นเงินกู้ยืมที่มีผลผูกพันต่อบริษัทในอนาคต